Omsendbrief 2019 Kwartaal 4 - Hoërskool Bergvlam
Home Omsendbrief 2019 Kwartaal 4
Baie dankie aan almal wat deel was van Bergvlam in 2019. Ons het ŉ geseënde jaar beleef. Daar is op alle gebiede presteer.
Dankie aan elke leerder en ouer wat die ekstra myl geloop het vir die “Vlammies”. Ook my dank aan elke onderwyser, administratiewe beampte en werker. Bergvlam waardeer elkeen wat ŉ verskil gemaak het gedurende 2019!
Ons groet die volgende personeel:
Smit – Privaatsektor
Koekemoer – Privaatsektor
Ons beste wense vergesel hulle.
Ons verwelkom die volgende personeel wat by ons begin vir 2020:
Boje – Afrikaans
van Heerden – Engels
Ons sien uit om hulle hier te hê by Hoërskool Bergvlam.
Die skoolfonds vir 2020 is R22 600.00 goedgekeur op die ouervergadering gehou op 31 Oktober 2019. Baie dankie aan almal wat teenwoordig was. Ek doen ŉ beroep op al ons ouers om hul skoolfonds te betaal. Baie dankie aan almal wat in 2019 betaal het. Bergvlam kan nie dié gehalte onderwys gee sonder u bydrae nie.
Al die skool se inligting word deurgegee op die Communicator. Maak seker u is geregistreer!
Indien daar ŉ “C” langs Wiskunde staan op die rapport beteken dit dat u kind nie Wiskunde geslaag het nie. Hy/sy is egter gekondoneer na die volgende graad met die verstande dat hy/sy nie kan aangaan met Wiskunde / Fisiese Wetenskap nie. (Departement van Onderwys voorskrifte)
Indien u persoonlike inligting verander het moet u asseblief die skool kontak so dat ons dit op datum kan kry. Stuur gerus na ontvangs@bergvlam.co.za.
Een van ons voortdurende uitdagings in 2019 was om 3 nuwe klaskamers vir die leerders te kry. Ons kon slegs daarin slaag om hierdie enorme uitdaging te oorkom, deur u kind se betaalde skoolgelde. Dit het ons daartoe in staat gestel om ten volle toegeruste klasse vir die Lewensoriëntering departement daar te stel. Ek spreek dus my dank en waardering uit aan elke ouer wat hul kind se skoolfonds getrou betaal het.
Beplan sodat u seun/dogter die besonderse toere kan meemaak. U sal vroegtydig inligting van die afrigters/organiseerders ontvang.
Die stelsel is aangepas volgens nuwe wetgewing en voorskrifte vir 2020. Maak seker dat u uself van die veranderinge wysig maak. Dit is in die inligtingsboekie vir 2020 beskikbaar.
Sokker / Rugbyveld
Die gras groei en ons is vol vertroue dat dit gereed sal wees vir gebruik in 2020.
10. Skoolbanke – skoolterrein
Ek wil net elkeen bedank wat betrokke was by die erfenis- / kaskar dag wat ons in September gehad het. Dit was so ‘n reuse sukses dat ons 25 6-sitplek piekniekbanke met tien sementbanke kon aanskaf om meer sitplek vir ons leerders te maak.
Ek doen ŉ beroep op almal om in 2019 ten volle betrokke te raak by u kind se aktiwiteite. Woon dit by! U sal sien watter verskil dit maak.
Bergvlam bied die byeenkoms tuis aan op die 22 Februarie 2020. Daar word alreeds hard gewerk om dit ŉ reuse sukses te maak. Ons glo en vertrou dat daar op u hulp en ondersteuning staatgemaak kan word. Meer inligting sal in 2020 deurgegee word.
My dank aan almal met wie ek betrokke was gedurende 2019. Dit is ŉ voorreg om ŉ Vlammie te wees!
Bergvlam wens elke Vlammie en sy gesin ŉ ware Christusfees toe. Geniet die ruskans en kom veilig terug.
Vlammie – Groete
KWARTAAL 4: OMSENDSKRYWE 4